जम्मू-कश्मीर में बाढ़ से त्राहिमाम: अब तक 150 मौतें, कई लोगों के बह कर पाकिस्‍तान जाने का शक

फोटोः जम्मू में तवी नदी पर बना पुल टूट जाने से राजमार्ग बाधित हो गया है।



पुलवामा में बहे जवान

तवी नदी पर बना पुल क्षतिग्रस्त

जम्मू के जिला मजिस्ट्रेट अजीत साहू का कहना है, "तवी नदी के खतरे के निशान के ऊपर पहुंचे जलस्तर को देखते हुए हाईवे को जोड़ने वाले पुल को बंद कर दिया है। नदी पर बने पुल को नुकसान भी पहुंचा है।"

उधमपुर में भूस्‍खलन

उधमपुर जिले में भारी बारिश के चलते हुए लैंडस्लाइड में मकान गिर जाने की दो अलग-अलग घटनाओं में सात लोगों की मौत हो गई है। इसके अलावा, राजौरी जिले से भी चार शव बरामद हुए हैं। बुधवार से हो रही भारी बारिश और बाढ़ के चलते अब तक जम्मू में 89 और कश्मीर में 11 लोगों की मौत हो चुकी है।

जम्मू में सेना की 12 टीम और 3 मेडिकल टीम और सिविल टीमों के करीब 3000 हजार लोग राहत कार्य में लगे हुए हैं। सेना ने अपने बचाव अभियान में पांच हजार से ज्यादा लोगों को बचाकर सुरक्षित स्थानों पर पहुंचाया है।

गृहमंत्री ने किया बाढ़ प्रभावित इलाकों का दौरा

केंद्रीय गृहमंत्री राजनाथ सिंह जम्मू-कश्मीर के मुख्यमंत्री उमर अब्दुल्ला के साथ एक बैठक में राज्य में बाढ़ की स्थिति का जायजा लिया। राजनाथ सिंह ने मुलाकात के बाद कहा, "मुझे मुख्यमंत्री के साथ श्रीनगर के प्रभावित इलाकों का दौरा करने के लिए भी जाना था, लेकिन खराब मौसम के कारण हेलिकॉप्टर उडान नहीं भर सका।" राजनाथ सिंह ने जम्मू के राजौरी और पुंछ जिलों के इलाकों का दौरा किया।

गृह मंत्रालय के निर्देश के बाद एनडीआरएफ की दो और टीमें बाढ़ प्रभावित स्थानों के लिए रवाना की गई हैं। उनमें से एक जम्मू तथा दूसरी श्रीनगर जाएगी।

प्रधानमंत्री ने पीएम आपदा-राहत कोष से मृतकों के परिजनों को दो लाख रुपए और गंभीर रूप से घायल हुए लोगों को 50 हजार रुपए देने की घोषणा की है।

वैष्णो देवी यात्रा टालने की अपील बाढ़ और बारिश को देखते हुए वैष्णो देवी श्राइन बोर्ड ने श्रद्धालुओं से अपील की है कि वो फिलहाल वैष्णो देवी यात्रा टाल दें। वैष्णो देवी यात्रा पिछले चार दिनों से रुकी हुई है। भूस्खलन का मलबा गिरने के कारण जम्मू-कटरा रेल मार्ग पर यातायात प्रभावित हुआ है।

कई लोगों के बह कर पाकिस्‍तान पहुंचने की आशंका

आगे की स्लाइड में देखिए बाढ़ की भयावहता दिखाने वाली तस्वीरें...